Document ID: 32005D0572

32005D0572
L 193/37
JURNALUL OFÍCIAL AL UNIUNII EUROPENE
DECIZIA COMISIEI
din 19 iulie 2005
de modificare a Deciziei 200/86/CE de stabilire a condițiilor speciale care reglementează importurile de produse pescărești originare din China și de abrogare a Deciziei 97/368/CE, în ceea ce privește autoritatea competentă și modelul de certificat de sănătate
[notificată cu numărul C(2005) 2751]
(Text cu relevanță pentru SEE)
(2005/572/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producerea și introducerea pe piață a produselor pescărești (1), în special articolul 11 alineatul (1),
întrucât:
(1)
În Decizia 2000/86/CE a Comisiei (2)„State Administration for Entry/Exit Inspection and Quarantine (CIQ SA)” este autoritatea competentă din China pentru verificarea și certificarea conformității produselor pescărești și de acvacultură cu cerințele Directivei 91/493/CEE.
(2)
Ca urmare a unei restructurări a administrației din China, autoritatea competentă este în prezent „General Administration for Quality Supervision, Inspection and Quarantine (AQSIQ)”.
(3)
Această nouă autoritate este în măsură să verifice în mod eficient aplicarea normelor în vigoare.
(4)
AQSIQ a garantat în mod oficial că se vor respecta standardele în domeniul controlului sanitar și al monitorizării produselor pescărești și de acvacultură stabilite de Directiva 91/493/CEE și că se vor aplica cerințe de igienă echivalente cu cele stabilite de această directivă.
(5)
Prin urmare, Decizia 2000/86/CE ar trebui modificată în consecință.
(6)
Prezenta decizie trebuie să se aplice la 45 de zile de la data publicării în Jurnalul Oficial al Uniunii Europene pentru a se asigura perioada de tranziție necesară.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2000/86/CE se modifică după cum urmează:
1.
Articolul 1 se înlocuiește cu următorul text:
„Articolul 1
«General Administration for Quality Supervision, Inspection and Quarantine (AQSIQ)» este autoritatea competentă din China pentru verificarea și certificarea conformității produselor pescărești și de acvacultură cu cerințele Directivei 91/493/CEE.”
2.
Articolul 3 alineatul (2) se înlocuiește cu următorul text:
„(2) Certificatul trebuie să conțină numele, calitatea și semnătura reprezentantului AQSIQ, precum și ștampila sa oficială, într-o culoare diferită de cea a altor mențiuni din certificat.”
3.
Anexa A se înlocuiește cu textul anexei la prezenta decizie.
Articolul 2
Prezenta decizie se aplică de la 6 septembrie 2005.
Articolul 3
Prezenta decizie se adresează statelor membre.
Adoptată la Bruxelles, 19 iulie 2005.

Labels: 3
18
6